Tard il-bieraħ fil-għaxija is-sit elettroniku tal-PN ippubblika l-audio ta' żewġ telefonati oħra li fihom ix-xufier tal-Ministru Mallia iċempel lill-Control Room tal-Pulizija fid-Depot tal-Furjana. L-informazzjoni mill-PN ġejja bis-sulluzzu. Qatra qatra. Bil-biċċiet. Fl-aħħar ftit ħin siegħat qabel ma jkun konkluż ir-rapport tal-inkjesta. Fl-ewwel telefonata jinstemgħu tiri ta' revolver li qed jingħad li huma it-tiri sparati mix-xufier ta' Mallia fuq dak li ġie deskritt bħala l-Iskoċċiż. Fit-tieni telefonata jinstema jgħid li ħarablu darbtejn! Fit-tieni telefonata jinstema' jhedded lix-xufier l-ieħor waqt li fl-ewwel telefonata x-xufier jgħid li kellu lill-Ministru miegħu. Informazzjoni li tikkuntrasta ma dak li kien magħruf s'issa. Għax s'issa l-informazzjoni kienet illi l-Ministru Mallia kien fid-depot tal-Pulizija l-Furjana waqt il-ħin tal-isparatura. X'taħwid. X'ġara eżattament?
L-isparatura : il-PN jagħti informazzjoni bis-sulluzzu